আওয়ামী লীগের সর্বশেষ সম্মেলনে প্রধানমন্ত্রী বলেছেন, আর কোনো প্রশ্নবিদ্ধ নির্বাচন তিনি চান না- এ বক্তব্যের আলোকে বিএনপিকে ছাড়া যদি আবারও নির্বাচন অনুষ্ঠিত হয় তা প্রশ্নবিদ্ধ হবে কিনা এমন প্রশ্নে খালিদ মাহমুদ চৌধুরী বলেন, এ দেশে জিয়াউর রহমানের ১৯৭৮-১৯৭৯ সালের নির্বাচন, এরশাদের ’৮৬ ও ’৮৮ সালের নির্বাচন, বিএনপির ১৯৯৬ সালের ১৫ ফেব্রুয়ারির নির্বাচন, ২০০১ সালের নির্বাচনও প্রশ্নবিদ্ধ ছিল। প্রধানমন্ত্রী এমন প্রশ্নবিদ্ধ নির্বাচন চান না বলেই সাংবিধানিক ধারাবাহিকতা ও সাংবিধানিক নির্বাচনের কথা বলেছেন। তিনি বলেন, সংবিধান মেনেই বিএনপিকে নির্বাচনে আসতে হবে। আর যদি নির্বাচনে না আসে তাহলে নির্বাচন বানচাল তো দূরের কথা, কোনো ‘শব্দ’ও করতে পারবে না।